Jacobus Silwer stel Strome Lewe Musiekvideo bekend! – Pieter Cloete
Home / Afrikaanse Musiek / Jacobus Silwer stel Strome Lewe Musiekvideo bekend!
Die musiekvideo, wat op ’n lang stuk reguit pad buite Bloemfontein in die warm Vrystaatse son verfilm is deur Francois Slabbert van Palm Photography, beeld uit hoe lig ’n mens se lewe kan wees as jy bereid is om die bagasie van die verlede af te skud. “Die storie handel oor ’n nuwe pad wat oop en uitgestrek voor my lê, maar aan die begin stap ek met al hierdie sakke op my rug. Eers wanneer ek myself in my kop bevry van al die bagasie, begin die sakke stuk-stuk van my lyf afval en begin ek al hoe makliker en ligter stap. Op die ou end is dit net ek wat die lang pad afstap… met my kitaar natuurlik, anders gaan ekmos nie liedjies maak nie,” verklap Jacobus. “Dis geskiet in die Vrystaat op die langste stuk reguit pad in Suid-Afrika. Vyftig kilometer buite Bloemfontein, oppad na Fauresmith waar my vrou Lizzy grootgeword het. Sy was ook betrokke by die beplanning van die video.”
Vorige Elandre nooi jou na sy #Boomhuis
Volgende 1 000 000 Unieke kyke vir Early B se Ben Ten video!